Ben Carson

Benjamin Solomon «Ben» Carson sr. (født 18. september 1951 i Detroit i Michigan i USA) er en amerikansk politiker og pensjonert nevrokirurg. Han er kjent for å være den første kirurgen som har lykkes i å separere siamesiske tvillinger, sammenvokste ved hodet. I 2008 ble han tildelt Presidential Medal of Freedom av president George W. Bush. Etter å ha levert en tale på National Prayer Breakfast i 2013, ble han en populær figur i Det republikanske parti for sitt syn i sosiale spørsmål og på den føderale regjeringen.

Han tiltrådte som USAs bolig- og byutviklingsminister 2. mars 2017 i Donald Trumps første regjering.

Carson har tilkjennegitt et kristent livssyn, noe som også kom til uttrykk da han stilte som kandidat til presidentvalget.

 Liv og virke 
 Oppvekst  
Carson ble født i Detroit i Michigan, som sønn av Sonya (født Copeland), en syvendedagsadventist, og Robert Solomon Carson, en baptistpastor.Gates, Henry.  "Ben Carson Finds Rare Proof of African Ties", The Root (27.07.2011).  Sist sjekket 2014-04-12. Hans foreldre var begge fra landsbygden i Georgia. Da han var åtte år, ble foreldrene hans skilt, og han og hans da ti år gamle storebror, Curtis, ble oppdratt av moren. Han gikk på Southwestern High School i sydvest Detroit, og ble uteksaminert fra Yale University, hvor han tok hovedfag i psykologi. Han fikk sin MD fra University of Michigan Medical School.

 Presidentkandidat i 2016 
I januar 2015 skrev The Weekly Standard at Draft Carson Committee hadde samlet inn $13 millioner frem til slutten av 2014. Kort tid etter kom det frem at Carson hadde gjort det svært godt i en meningsmåling gjort for CNN av ORC blant aktuelle presidentkandidater i desember 2014. Carson kom i denne meningsmålingen på andreplass i to ulike versjoner. Han kom på andreplass med 10%, bak Mitt Romney med 20%, men i samme meningsmåling hvor Romney var fjernet som kandidat på listen fikk Carson 11%, kun slått av Jeb Bush med 14%.

4. mai 2015 bekreftet Carson kandidaturet sitt i et intervju med en lokal TV-stasjon i Cincinnati, Ohio. Han annonserte at han stilte som presidentkandidat for det republikanske partiet på et velgermøte i sin hjemby Detroit.

Han trakk seg fra nominasjonsvalget 2. mars 2016ABC News: Ben Carson suspends campaign og gikk uken etter ut med støtte til Donald Trumps kandidatur.

 Referanser 

 Eksterne lenker 




Kategori:USAs bolig- og byutviklingsministre
Kategori:Donald Trumps første regjering
Kategori:Medlemmer av Det republikanske parti (USA)
Kategori:Nevrokirurger
Kategori:Alumni fra Yale University
Kategori:Personer fra Detroit
Kategori:Presidentens Frihetsmedalje
Kategori:Personer fra Vienna i Virginia